**Mësimi 6:** Nevoja për dhënien e ndihmës së parë mjekësore

|  |  |  |  |
| --- | --- | --- | --- |
| **PLANIFIKIMI I ORËS MËSIMORE DATA** | | | |
| **Fusha kurrikulare/Lënda:**  **Edukim fizik, sporte dhe shëndet** | **Shkalla 3** | | **Klasa 9** |
| **Tematika:** Edukim në shërbim të shëndetit, mirëqenies dhe komunitetit | **Nëntematika:** Ruajtja e organizmit nga dëmtimet e mundshme në jetën e përditshme dhe gjatë veprimtarisë fizike e sportive | | |
| **Tema mësimore:** Nevoja për dhënien e ndihmës së parë mjekësore | **Situata e të nxënit:** Bashkëbisedim, sjellja shembujve  dhe reflektim i nxënësve | | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Kupton arsyet kryesore për dhënien e së ndihmës së parë mjekësore * Identifikon veprimet kryesore të dhënies së ndihmës së parë mjekësore * Argumenton mbi nevojshëmrinë e mësimit të teknikave dhe ofrimit  të ndihmës së parë mjekësore dikujt në nevojë. | | **Fjalët kyçe:**  Ndihma e parë mjekësore, teknika të ndihmës së parë mjekësore, institucione të shërbimit mjekësor të specializuar, situata rreziku. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | **Lidhja me fushat e tjera ose me temat ndërkurrikulare:** Shkencat shoqërore, Shkencat natyrore, Gjuhën dhe komunikimin | | |
| **Metodologjia dhe veprimtaritë e nxënësve** | | | |
| **Faza e parë**: Mësuesi fton nxënësit të diskutojnë mbi: **(10 minuta)**   1. Format e lëndimeve që mund të ndodhin gjatë veprimtarisë së zakonshme ditore, duke përfshirë këtu edhe veprimtarinë fizike e sportive. 2. Mënyrat se si mund të parandalohen dëmtimet dhe lëndimet?   **Faza e dytë**: Mësuesi fillon të shpjegojë me shembuj rreth kontributit të veprimtarisë fizike në: **(25 minuta)**   1. Çfarë është ndihma e parë mjekësore? (rifreskim i njohurive të marra në klasat e mëparshme) 2. Çfarë do të thotë të japësh ndihmën e parë mjekësore. 3. Detyra kryesore për të dhënë ndihmën e parë mjekësore (kush mund ta japi dhe rastet në të cilat mund të ndërhyhet). 4. Institucionet përgjegjëse në të cilat duhet të drejtohesh për të marrë ndihmë të mëtejshme në raste aksidentesh dhe informacioni që duhet të japësh në momentin e lajmërimit.   **Faza e tretë:** Mësuesi fton nxënësit të diskutojnë mbi pyetjen**: (10 minuta)**   1. Si e kuptoni shprehjen “Të ndihmosh të tjerët është një detyrë morale” | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve,  radhës së diskutimit, pjesëmarrja aktive në diskutim, et.).  N2: Kupton arsyet kryesore për dhënien e së ndihmës së parë mjekësore  N3: Identifikon veprimet kryesore të dhënies së ndihmës së parë mjekësore  N4: Argumenton mbi nevojshëmrinë e mësimit të teknikave dhe ofrimit të ndihmës së parë mjekësore dikujt në nevojë. | | | |