**Mësimi 17**: Lëndët droga, shëndeti fizik dhe shëndeti mendor

|  |  |  |
| --- | --- | --- |
| **PLANIFIKIMI I ORËS MËSIMORE DATA** | | |
| **Fusha kurrikulare/Lënda:**  **Edukim fizik, sporte dhe shëndet** | **Shkalla 3** | **Klasa 9** |
| **Tematika:** Edukim në shërbim të shëndetit, mirëqenies  dhe komunitetit | **Nëntematika: Rreziku nga përdorimi i lëndëve droga** | |
| **Tema mësimore:** Lëndët droga, shëndeti fizik dhe shëndeti mendor | **Situata e të nxënit:** Bashkëbisedim, sjellja shembujve dhe reflektim i nxënësve | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Identifikon efektet afatshkurtër dhe afatgjata të përdorimit të lëndëve droga në shëndetin fizik dhe mendor * Argumenton rreth efekteve të përdorimit të lëndëve droga në shëndetin fizik dhe mendor. | | **Fjalët kyçe:**  Lënde droga, shëndeti fizik, shëndeti mendor, efekte afatshkurtër, efekte afatgjata. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | |
| **Faza e parë**: Mësuesi fton nxënësit të diskutojnë mbi thënien e aktorit me famë botërore Robert Downey: **(10 minuta)**  "Heqja dorë prej alkoolit ishte një nga tri ngjarjet kryesore në jetën time, së bashku me të bërit aktor dhe prind. Nga të tria, gjetja e lehtësimit tim nga pija ishte gjëja më e vështirë".   1. Si e kuptojnë nxënësit këtë deklaratë të tij? 2. Raste të tjera të njerëzve të famshëm që kanë ndarë historinë e tyre (në lidhje me përdorimin e lëndëve droga) me publikun.   **Faza e dytë**: Mësuesi fillon të shpjegojë me shembuj rreth: **(25 minuta)**   1. Lëndët droga dhe efektet e tyre afatshkurtër dhe afatgjata në shëndetin fizik.    * Shëndeti i veshkave    * Shëndeti i mëlçisë    * Problemet kardiovaskulare dhe dëmtimi i enëve të gjakut    * Problemet me sistemin e frymëmarrjes, etj. 2. Lëndët droga dhe efektet tyre afatshkurtra dhe afatgjata në shëndetin mendor.    * Depresioni    * Çrregullime të humorit    * Ankthi    * Pranoja, etj.   **Faza e tretë:** Mësuesi fton nxënësit të diskutojnë rreth pyetjes**: (10 minuta)**  Cilat mund të jenë disa prej efekteve në shëndetin fizik dhe mendor të përdorimit të lëndëve droga, përveç atyre të përmendura në mësim? | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve,  radhës së diskutimit, pjesëmarrja aktive në diskutim, etj.).  N2: Identifikon disa prej efekteve afatshkurtër dhe afatgjata të përdorimit të lëndëve droga në shëndetin fizik dhe mendor.  N3: Identifikon efektet afatshkurtër dhe afatgjata të përdorimit të lëndëve droga në shëndetin fizik dhe mendor.  N4: Ka informacion të zgjeruar mbi efektet afatshkurtër dhe afatgjata të përdorimit të lëndëve droga në shëndetin fizik dhe mendor, si dhe argumenton rreth tyre. | | |