**Mësimi 20:** Veprimtari - Orë mësimi e hapur me temë “Drogat, shëndeti dhe shoqëria”

Si përmbledhës i të gjitha njohurive të trajtuara në temat mësimore të mësipërme, do të zhvillohet një veprimtari, e cila konsiston në organizimin e një ore mësimi të hapur në të cilën të prezantohen punime (tema) të nxënësve mbi temën kryesore “Drogat, shëndeti dhe shoqëria”. Në këtë veprimtari mund të ftohen nxënës nga klasa të tjera, mësues, prindër dhe anëtarë të komunitetit.Kjo veprimtariduhet të ngacmojë tek ta të menduarit kritik, të zhvillojë aftësitë e komunikimit dhe të shprehurit, t’i ndihmojë ata të reflektojnë mbi njohuritë e marra dhe të zbulojnë më tepër rreth pasojave që sjell përdorimi dhe më rëndë abuzimi me lëndët droga, në jetën e individit dhe në mirëqenien e të gjithë shoqërisë, duke e shpërndarë informacionin mbi këtë temë në një komunitet më të gjerë se klasa.

|  |  |  |
| --- | --- | --- |
| **PLANIFIKIMI I ORËS MËSIMORE DATA** | | |
| **Fusha kurrikulare/Lënda:**  **Edukim fizik, sporte dhe shëndet** | **Shkalla 3** | **Klasa 9** |
| **Tematika:** Edukim në shërbim të shëndetit, mirëqenies dhe komunitetit | **Nëntematika: Rreziku nga përdorimi i lëndëve droga** | |
| **Tema mësimore:** Veprimtari - Orë mësimi e hapur me temë | **Situata e të nxënit:** Orë mësimi e hapur me temë“Drogat, shëndeti dhe shoqëria”, prezantim të punimeve në PP, bashkëbisedim, sjellja shembujve dhe reflektim i nxënësve | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Identifikon efekte të ndikimit të lëndëve droga në jetën e një individi dhe në mirëqenien e të gjithë shoqërisë * Argumenton rreth pasojave të lëndëve droga në jetën e një individi dhe në mirëqenien e të gjithë shoqërisë * Demonstron aftësi të komunikimit * Menaxhon emocionet e tij/saj dhe i përshtat ato në situatat e diskutimit në grup | | **Fjalët kyçe:**  Orë mësimi e hapur, lëndë droga, individ, shoqëri, pasoja, shëndeti fizik, shëndeti mendor, efekte afatshkurtër, efekte afatgjata. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | |
| **Në orën e mësimit paraardhëse:**  **Veprimi 1:** Nxënësit orientohen më parë të zbulojnë më tepër nga prindërit, librat dhe interneti informacion më të zgjeruar mbi drogat, efektet afatgjata e afatshkurtër në shëndetin mendor e fizik, pasojat në jetën e një individi dhe në mirëqenien e të gjithë shoqërisë, etj.  **Veprimi 2:** Nxënësit drejtohen në ndarje në grupe prej 3-5 nxënësish për të bërë një punim në grup.  **Veprimi 3:** Vendosin bashkërisht për temën që do të prezantohet, ndahen detyrat midis anëtarëve të grupit dhe vendoset për mënyrën e prezantimit të punimit, si dhe prezantuesin (përfaqësuesin) e grupit.  **Në orën e hapur të mësimit:**  **Veprimi 4:** Përgatitet klasa (ose një ambient tjetër i përshtatshëm) për të pritur mësues të lëndëve të tjera, prindër, të afërm apo specialistë të njohur të fushës, për të dëgjuar prezantimet e punimeve dhe për të dhënë mendimet apo informacionet e tyre mbi temat (brenda mundësive zgjidhet një klasë e madhe dhe e pajisur me mjetet e duhura teknologjike si: kompjuter, foto-projektor, etj., për të mundësuar prezantime sa më të arrira).  **Veprimi 5:** Përcaktohet radha e prezantimit të punimeve (radhën e prezantimit të grupeve).  **Veprimi 6:** Në fund të prezantimeve organizohet një seancë të shkurtër (disa minuta) me pyetje apo komente mbi prezantimet dhe informacionin e sjellë nëpërmjet tyre. | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj). | | |