**Mësimi 5:** Veprimtari DEBAT

|  |  |  |  |  |
| --- | --- | --- | --- | --- |
| **PLANIFIKIMI I ORËS MËSIMORE DATA** | | | | |
| **Fusha kurrikulare/Lënda:**  **Edukim fizik, sporte dhe shëndet** | | **Shkalla 3** | **Klasa 9** | |
| **Tematika:** Edukim në shërbim të shëndetit, mirëqenies  dhe komunitetit | | **Nëntematika:** Mirëqenia fizike, mendore, emocionale dhe sociale | | |
| **Tema mësimore:** Veprimtari DEBAT | | **Situata e të nxënit:** Organizim i debatit rreth pohimit “Është e pamundur të arrihet barazi e plotë gjinore në sport”  Bashkëbisedim, sjellja shembujve dhe reflektim i nxënësve | | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Tregon njohuri, menaxhon me emocionet e tij/saj dhe i përshtat ato në situata të ndryshme, p.sh. punë në grup * Demonstron aftësi të komunikimit dhe të të shprehurit. * Argumenton mbi faktorët pengues dhe ndihmues për arritjen e barazisë gjinore në sport. | | | | **Fjalët kyçe:**  Sporte, faktorë social, grupe sociale të ndjeshëm, gjithë përfshirje, barazi shoqërore, integrim shoqëror. |
| **Burimet:**  Teksti i nxënësit, programi, udhëzuesi i mësuesit  dhe literaturë ndihmëse. | **Lidhja me fushat e tjera ose me temat ndërkurrikulare:** Shkencat shoqërore,Gjuhën dhe komunikimin | | | |
| **Metodologjia dhe veprimtaritë e nxënësve** | | | | |
| **Faza e parë**: Mësuesi, i ka njohur nxënësit me veprimtarinë që do të organizohet që në orën paraardhëse mësimore.  Ai i ka njohur gjithashtu me temën e debatit dhe i ka orientuar nxënësit në kërkimin e informacioneve të mëtejshme  rreth temës së debatit.  **Faza e dytë**: Mësuesi drejton dhe i ndihmon nxënësit të ndahen në dy skuadra.   1. Grupet do të punojnë së bashku për të nxjerrë argumentet pro dhe kundër pohimit duke i shkruar ato në një fletore. 2. Të dy grupet do të zgjedhin nga një përfaqësues që të lexojë përpara klasës argumentet që grupi ka zgjedhur. 3. Pas prezantimit të argumenteve nga përfaqësuesit e grupeve diskutoni me radhë rreth tyre.   Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë.  **Faza e tretë:** Mësuesi drejton nxënësit në organizimin e votimit “Pro” dhe “Kundër” pohimit.  Në këtë fazë mësuesi duhet të jetë i kujdesshëm për të ndërhyrë e për t’i drejtuar vëmendjen e nxënësve  tek argumentet “kundër” pohimit.  **Faza e katërt:** Pavarësisht se cili nga grupet do të dalë fitues në fund të debatit mësuesi duhet të flasë dhe të argumentojë për të drejtuar vëmendjen e nxënësit tek argumentet “kundër” pohimit. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.).  N2: Tregon njohuri mbi temën e debatit, kontribuon në punën në grup  N3: Demonstron aftësi të komunikimit dhe të të shprehurit, njohuri të mira mbi temën e debatit, dhe menaxhon emocionet e tij/saj dhe i përshtat ato në situata të ndryshme.  N4: Demonstron aftësi të komunikimit, të të shprehurit, të argumentimit dhe të drejtimit të punës në grup.  Demonstron zotërim të njohurive shumë të mirë mbi temën e debatit, dhe menaxhon emocionet e tij/saj dhe i përshtat ato në situata të ndryshme. | | | | |