**Mësimi 18:** Lëndët droga heroina dhe kokaina

|  |  |  |
| --- | --- | --- |
| **PLANIFIKIMI I ORËS MËSIMORE DATA** | | |
| **Fusha kurrikulare/Lënda: Edukim fizik, sporte dhe shëndet** | **Shkalla 3** | **Klasa 9** |
| **Tematika:** Edukim në shërbim të shëndetit, mirëqenies  dhe komunitetit | **Nëntematika: Rreziku nga përdorimi i lëndëve droga** | |
| **Tema mësimore:** Lëndët droga heroina dhe kokaina | **Situata e të nxënit:** Bashkëbisedim, sjellja shembujve  dhe reflektim i nxënësve | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Identifikon format e shfaqjes së drogës heroinë dhe kokainë, si dhe efektet afatshkurtër  dhe afatgjata të tyre në organizëm * Argumenton rreth mundësive për tërheqje (të një përdoruesi) nga përdorimi i lëndëve droga | | **Fjalët kyçe:**  Lënde droga, heroina, kokaina, shëndeti fizik, shëndeti mendor, efekte afatshkurtër, efekte afatgjata. |
| **Burimet:**  Teksti i nxënësit, programi, udhëzuesi i mësuesit dhe literaturë | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | |
| **Faza e parë**: Mësuesi fton nxënësit të diskutojnë mbi : **(10 minuta)**   1. Çfarë dinë (informacionin që disponojnë) në lidhje me drogat heroinë dhe kokainë? 2. Cilat janë nga të përbashkëtat dhe veçantitë në shenjat dalluese të përdorimit të tyre?   **Faza e dytë**: Mësuesi fillon të shpjegojë me shembuj rreth: **(25 minuta)**   1. Heroina, format e shfaqjes së saj dhe prejardhja e saj. 2. Efektet afatshkurtër të heroinës:  * *Tharje të gojës* * *Skuqje dhe mbinxehje të lëkurës dhe kruajtje intensive* * *Mpirje dhe rëndesë të gjymtyrëve* * *Të përziera dhe të vjella*   *Humbje të aftësive të të menduarit/logjikës, kombinime të gjendjes së alarmit e mpirje (herë i vetëdijshëm herë gjysmë i vetëdijshëm).*   1. Efektet afatgjata të heroinës:  * *Pagjumësi dhe çrregullime të shëndetit mendor, si depresioni, paranoja, ankthi, etj.* * *Dëmtim të enëve të gjakut nga injektimi i vazhdueshëm i lëndës drogë* * *Dëmtim të indeve të hundës (në ato që thithin ose aspirojnë)* * *Dëmtim të zemrës (membranës që mbulon zemrën ose valvuleve të zemrës)* * *Absese (indet e mbushura me material të infektuar)* * *Dhimbje të vazhduar të stomakut* * *Dëmtim (sëmundje) të mëlçisë dhe veshkave* * *Probleme të mushkërive, duke përfshirë sëmundjen e pneumonisë* * *Infektimi me sëmundjet HIV/AIDS dhe Hepatit C, nga përdorimi i shiringave të infektuara.* * *Dëmtim të sistemit (shëndetit) riprodhues si tek meshkujt dhe tek femrat.*  1. Efektet afatshkurtër të kokainës:  * *Eufori, energji ekstreme dhe rritje të përqendrimit mendor (rritje të ndjeshmërisë ndaj zhurmave kontakteve për një periudhe të caktuar kohore)* * *Nervozizëm, ankth dhe paranojë ekstreme ndaj të tjerëve për asnjë arsye.* * *Dëmtim të enëve të gjakut nga injektimi i vazhdueshëm i lëndës drogë* * *Zmadhim të pupilave të syve* * *Të përziera* * *Ngritja e temperaturës së trupit, presionit të gjakut dhe shtimi i rrahjeve të zemrës* * *Dridhje dhe dhimbje të muskujve*  1. Efektet afatgjata të kokainës:  * *Kur thithet me nëpërmjet hundës, humbet nuhatja, dëmtohen mukozat dhe shkaktohen probleme me gëlltitjen.* * *Kur merret nga goja, ndodh përkeqësimi i rëndë i zorrëve duke zvogëluar rrjedhjen e gjakut.* * *Kur injektohet, dëmtohen enët e gjakut, shtohet rreziku i kontaktimit të HIV/SIDA, Hepatitit C e sëmundjeve të tjera lidhur me gjakun*   **Faza e tretë:** Mësuesi fton nxënësit të diskutojnë rreth pyetjeve**: (10 minuta)**   1. A mund të ketë kthim mbrapa për një përdorues të lëndëve droga të forta? 2. Nëse PO, a mundet të rikuperohen të gjitha dëmtimet shëndetësore të shkaktuara nga përdorimi? | | |
| **Vlerësimi:** Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve,  radhës së diskutimit, pjesëmarrja aktive në diskutim, etj).  N2: Identifikon format e shfaqjes së drogës heroinë dhe kokainë, si dhe disa prej efekteve afatshkurtër dhe afatgjata të tyre  në organizëm.  N3: Identifikon format e shfaqjes së drogës heroinë dhe kokainë, si dhe efektet afatshkurtër dhe afatgjata të tyre në organizëm.  N4: Ka informacion të zgjeruar mbi format e shfaqjes së drogave heroinë dhe kokainë, efektet afatshkurtër dhe afatgjata të tyre në organizëm, si dhe argumenton rreth mundësive për tërheqje (të një përdoruesi) nga përdorimi i lëndëve droga. | | |