**Mësimi 15**: Veprimtari  **“Dita Olimpike”**

Si përmbledhës i të gjitha njohurive të trajtuara në temat mësimore të mësipërme, do të zhvillohet një veprimtari, e cila konsiston në organizimin e DITËS OLIMPIKE. Kjo veprimtari, mund të planifikohet prej mësuesve të Edukimit fizik, sporte dhe shëndet, si përmbyllëse e organizimit të javës olimpike të shkollës. Për organizimin e saj mund të kërkohet bashkëpunimi edhe i departamenteve të tjera dhe të gjithë së bashku mund të realizoni një veprimtari kroskurrikulare dhe gjithëpërfshirëse. Nëpërmjet kësaj veprimtarie duhet mundësohet pjesëmarrja e të gjithë nxënësve, për të dhënë kontributin e tyre. Kjo veprimtari është një mundësi shumë e mirë për nxënësit të reflektojnë mbi njohuritë e marra, të ngacmojë tek ta të menduarit kritik, të zhvillojë aftësitë e komunikimit dhe të shprehurit dhe të edukojë aftësinë e punës në grup.

|  |  |  |  |  |
| --- | --- | --- | --- | --- |
| **PLANIFIKIMI I ORËS MËSIMORE DATA** | | | | |
| **Fusha kurrikulare/Lënda: Edukim fizik, sporte dhe shëndet** | **Shkalla 3** | | **Klasa 9** | |
| **Tematika:** Edukim në shërbim të shëndetit, mirëqenies dhe komunitetit | **Nëntematika:** **Edukimi Olimpik** | | | |
| **Tema mësimore:** Veprimtari  **“Dita Olimpike”** [[1]](#footnote-1) | **Situata e të nxënit:** Bashkëbisedim, sjellja shembujve dhe reflektim i nxënësve | | | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Njeh historikun e Lojërave Olimpike të lashta e moderne. * Njeh Simbolet Olimpike dhe kuptimin e tyre * Argumenton rreth ngjashmërive në organizimin e lojërave olimpike të lashtësisë e moderne. * Zbaton parimet e Olimpizmit dhe “Fair-Play". * Komunikon lirshëm dhe ndan mendimet me mësuesen, shokët e shoqet dhe prindërit. * Punon në grup | | | | **Fjalët kyçe:**  Dita Olimpike, Simbole Olimpike, Lojëra Olimpike, Filozofi Olimpike, Edukim Olimpik, Programe të Edukimit Olimpik, Parime Themelore të Kartës Olimpike, Pierre de Coubertin. |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse, **Paketa Mësimore Olimpike Nr.4, të titulluar “Vlerat”**, të shpërndarë nga Akdemia Olimpike Shqiptare. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Veprimi 1.** Kërkohet informacion rreth organizimit të një Dite Olimpike më **Paketën Mësiomore Olimpike Nr. 4, të titulluar “Vlerat”**, të shpërndarë nga Akademia Olimpike Shqiptare. Ndihmohen nxënënsit në hartimin e planit të veprimtarive që do të organizohen në Ditën Olimpike:   * Prezantimin në P.P. të një materiali kushtuar Olimpizmit dhe Lojërave Olimpike. * Përgatitjen e një posteri me informacione rreth Olimpizmit, Lojërave Olimpike dhe Fair-Play-t. * Përgatitjen e një ekspozite me vizatime kushtuar Olimpizmit, Lojërave Olimpike dhe Fair-Play-t. * Organizimin e lojërave lëvizore dhe popullore. * Organizimin e garave ose ndeshjeve sportive. * Ftesën e një figure të shquar të sportit të zonës ku ti banon, për të folur rreth sportit dhe vlerave edukative të tij. * Prezantim krijimesh letrare kushtuar Olimpizmit, Lojërave Olimpike dhe Fair-Play-t.   **Organizimi i aktivitetit**  **Veprimi 1.** Ceremonia e hapjes  **Veprimi 2.** Organizoni mini stafetës të Pishtarit Olimpik  **Veprimi 3.** Fjala e rastit të të ftuarit (figurë të shquar të sportit të qytetit) ose e një prej drejtuesve të shkollës.  **Prezantimi i veprimtarive të organizuara.**  **Veprimi 4.** Organizimi i ekspozitës së pikturës dhe vlerësimi i punimeve prej jurisë.  **Veprimi 5**. Organizimi me radhë i veprimtarive të përgatitura.  **Veprimi 6.** Dhënia e medaljeve dhe kurorave e ullirit për fituesit e garave sportive dhe ekspozitës së vizatimit.  **Veprimi 7**. Mësuesi shuan pishtarin me Flakën Olimpike dhe deklaron mbylljen e Ditës Olimpike. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve,  radhës së diskutimit, pjesëmarrja aktive në diskutim, etj). | | | | |

1. Planifikimi ditor i kësaj teme do të bëhet në përputhje me planin e veprimtarive që do të përzgjidhen për tu organizuar dhe realizuar në Ditën Olimpike. [↑](#footnote-ref-1)