**Mësimi 4**: Sporti, gjithë përfshirja dhe integrim shoqëror

|  |  |  |  |  |
| --- | --- | --- | --- | --- |
| **PLANIFIKIMI I ORËS MËSIMORE DATA** | | | | |
| **Fusha kurrikulare/Lënda:**  **Edukim fizik, sporte dhe shëndet** | | **Shkalla 3** | | **Klasa 9** |
| **Tematika:** Edukim në shërbim të shëndetit, mirëqenies  dhe komunitetit | | **Nëntematika:** Mirëqenia fizike, mendore, emocionale dhe sociale | | |
| **Tema mësimore:** Sporti, gjithë përfshirja dhe integrim shoqëror | | **Situata e të nxënit:** Bashkëbisedim, sjellja shembujve dhe reflektim i nxënësve | | |
| **Rezultatet e të nxënit sipas kompetencave të fushës sipas temës:**  **Nxënësi/sja:**   * Identifikon faktorët pengues dhe ndihmues për gjithë përfshirje dhe integrim shoqëror në sport. * Argumenton mbi faktorët pengues dhe ndihmues për gjithë përfshirje  dhe integrim shoqëror në dhe nëpërmjet sportit | | | **Fjalët kyçe:**  Sporte, faktorë social, grupe sociale të ndjeshëm, gjithë përfshirje, barazi shoqërore, integrim shoqëror. | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | **Lidhja me fushat e tjera ose me temat ndërkurrikulare:** Shkencat shoqërore,Gjuhën dhe komunikimin | | | |
| **Metodologjia dhe veprimtaritë e nxënësve** | | | | |
| **Faza e parë**: Mësuesi fton nxënësit të diskutojnë mbi: **(10 minuta)**   1. Çfarë janë gjithë përfshirja dhe integrim shoqëror? Si kuptohen ato? 2. Si perceptohet nga nxënësit gjithë përfshirja dhe integrim shoqëror në fusha të ndryshme të jetës?  A është e mundur të arrihet gjithë përfshirja dhe integrim shoqëror nëpërmjet sportit? Në se Po, si mund të arrihet kjo?   **Faza e dytë**: Mësuesi fillon të shpjegojë me shembuj rreth kontributit të veprimtarisë fizike në: **(25 minuta)**   1. Historikun e përpjekjeve për gjithë përfshirje dhe integrim shoqëror sport. 2. Kontributin e sportit në rrëzimin e barrierave shoqërore dhe në ofrimin e mundësive për integrimin e grupeve të ndryshme sociale të ndjeshme (të marxhinuar: emigrantë, pakica kombëtare, etj.) 3. Sporti si faktor kontribuues në arritjen e barazisë gjinore. 4. Mënyrat, mjetet dhe rrugët për gjithë përfshirje dhe integrim shoqëror në dhe nëpërmjet sportit . 5. Projekte të ndryshme (kombëtare e ndërkombëtare), nëpërmjet të cilave promovohet gjithë përfshirja dhe integrimi shoqëror në dhe nëpërmjet sportit.   **Faza e tretë:** Mësuesi fton nxënësit të diskutojnë mbi**: (10 minuta)**   1. Si e kuptoni shprehjen “Sporti nuk njeh kufij dhe është universal”? | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohuritë që kanë rreth temës mësimore. Do të vlerësohen për dukuritë pozitive të shfaqura gjatë diskutimit (respektimi mendimit të shokëve, radhës së diskutimit, pjesëmarrja aktive në diskutim, etj.).  N2: Identifikon faktorët pengues dhe ndihmues për gjithë përfshirje dhe integrim shoqëror në sport  N3: Diskuton rreth mënyrave dhe mjeteve për gjithë përfshirje dhe integrim shoqëror në sport  N4: Argumenton mbi faktorët pengues dhe ndihmues për gjithë përfshirje dhe integrim shoqëror në dhe nëpërmjet sportit. | | | | |